

**แบบทดสอบก่อนเรียน**

**คำชี้แจง :** ให้นักเรียนเลือกคำตอบที่ถูกต้องที่สุดเพียงคำตอบเดียว

1. ข้อใด **ไม่** จัดเป็นระบบนิเวศ

 ก. บ่อน้ำที่มีสิ่งมีชีวิตอยู่เต็ม

 ข. ลานจอดรถพื้นคอนกรีต

 ค. สนามหญ้าหน้าโรงเรียน

 ง. สวนดอกไม้หน้าเสาธง

2. ระบบนิเวศที่ใหญ่ที่สุด คือข้อใด

 ก. มหาสมุทร

 ข. ป่าไม้

 ค. โลกของสิ่งมีชีวิต

 ง. ทุ่งหญ้า

3. ระบบนิเวศ ประกอบด้วยสิ่งใด

 ก. ผู้ผลิต (producer), ผู้บริโภค (consumer), ผู้ย่อยสลาย (decomposer)

 ข. สัตว์ที่กินพืชเป็นอาหาร (herbivore), สัตว์กินเนื้อ (carnivore),

 สัตว์ที่กินทั้งพืชและสัตว์เป็นอาหาร (omnivore)

 ค. ประชากร (population), ที่อยู่อาศัย (habitat)

 ง. ชุมชน (community), ที่อยู่อาศัย (habitat)

4. ระบบนิเวศ (ecosystem) หมายถึงอะไร

 ก. สถานที่ซึ่งสิ่งมีชีวิตอาศัยอยู่

 ข. ความสัมพันธ์ระหว่างสิ่งมีชีวิตชนิดต่าง ๆ ที่อยู่รวมกันกับแหล่งที่อยู่

 ค. กลุ่มของสิ่งมีชีวิตที่อยู่รวมกันในแต่ละแห่ง

 ง. สิ่งไม่มีชีวิตที่อยู่รวมกับสิ่งมีชีวิต

5. สิ่งมีชีวิตในข้อใดต่อไปนี้ จัดเป็นกลุ่มสิ่งมีชีวิต (community)

 ก. จิ้งหรีด และตั๊กแตนในกอหญ้า

 ข. นกกระจาบ 20 ตัว บนกิ่งไม้

 ค. มดแดงจำนวนมากที่อาศัยอยู่ในรัง

 ง. ปลาหางนกยูง 100 ตัว ในอ่างน้ำ

6. ข้อใดต่อไปนี้ถือว่าเป็นปัจจัยทางกายภาพ (physical factors)

 ก. จอก แหน สาหร่าย

 ข. อุณหภูมิ แสงสว่าง ความกดดัน

 ค. แร่ธาตุ ดิน จุลินทรีย์

 ง. สารอาหาร ออกซิเจน พืชน้ำ

7. แหล่งกำเนิดของพลังงานในระบบนิเวศ คือข้อใด

 ก. ดวงอาทิตย์

 ข. ผู้ผลิต

 ค. ผู้บริโภค

 ง. แร่ธาตุอาหาร

8. ข้อใดไม่ได้แสดงถึงความสัมพันธ์ระหว่างสิ่งมีชีวิตกับแหล่งที่อยู่

 ก. การเปลี่ยนสีของจิ้งจก

 ข. การอพยพของนกบาชนิด

 ค. การมีสีสวยงามของดอกกล้วยไม้

 ง. การมีอวัยวะขจัดเกลือออกจากร่างกายของนกทะเล

9. ข้อใดไม่เป็นความจริง เกี่ยวกับระบบนิเวศทะเลทราย

 ก. สิ่งมีชีวิตส่วนใหญ่ มีพฤติกรรมออกหากินเวลากลางคืน

 ข. มีการจำกัดชนิด และจำนวนของสิ่งมีชีวิต

 ค. สิ่งมีชีวิตมีการปรับตัวในด้าน รูปร่างลักษณะภายนอก

 ง. สิ่งมีชีวิตมีการปรับตัวในด้าน การทำงานของระบบอวัยวะหรือสรีรวิทยา

10. ข้อใดกล่าวถูกต้อง

 ก. ระบบนิเวศแต่ละระบบ แยกออกจากกันโดยสิ้นเชิง

 ข. โลกของเราประกอบไปด้วยระบบนิเวศ ระบบเดียว

 ค. ระบบนิเวศขนาดเล็ก เป็นสับเซ็ทของระบบนิเวศขนาดใหญ่

 ง. ปลาสวยงามและพืชน้ำที่อาศัยอยู่ในตู้ปลา ไม่จัดเป็นระบบนิเวศ

